laion/Wikipedia-Exotic huggingface dataset:
חי דוידוב

חי דוידוב (נולד ב-4 ביוני 1979) הוא שחקן, מחזאי, תסריטאי, במאי תיאטרון ויוצר טלוויזיה ישראלי. דוידוב נולד למשפחה יהודית-בוכרית. למד בתיכון שז"ר בת ים במגמת תיאטרון. בין השנים 2001–2004 למד משחק בסטודיו למשחק ניסן נתיב. הוא זוכה קרן שרת לשנת 2002–2003 וזוכה פרס קיפוד הזהב להצגת פרינג' בקטגוריית עבודת צוות בהצגה "רומיאו ויוליה". הוא שירת בלהקה הצבאית של חיל הקשר. בדצמבר 2023 מינה אותו שר התרבות והספורט מיקי זוהר לחבר במועצה הישראלית לקולנוע. ב-2005 הקים דוידוב יחד עם אחיו רונן דוידוב את התיאטרון הבוכרי "חנדה חנדה" ההצגות דוברות עברית, רוסית ובוכרית אשר להן יש סיבובי הופעות בישראל ומחוצה לה. כתבו ושיחקו בהצגה חנדה חנדה 1 עד 4. במסגרת התיאטרון העלו בשנים 2005–2007 כתב, ביים והשתתף במחזמר "בבוכרה הייתי בוי (עשיר)", עיבוד מודרני למחזמר "כנר על הגג" מאת שלום עליכם. בשנת 2008 העלה את ההצגה "חנדה חנדה 2". ב-2009 העלה את ההצגה "נשמה של אמא". בשנת 2010 העלה את ההצגה "הקמצן" ובשנת 2011 העלה את ההצגה "המתאבד", עיבוד מודרני למחזה מאת ניקולאי ארדמן. בשנת 2016 כתב וביים יחד עם אחיו את ההצגה "חמה על הכלה" 1 ו-2 בו משתתפים גם השחקנים אליק שמעונוב וטטיאנה מחלינובסקי. דוידוב שיחק בהצגה "שמעון בר לשון", פרי עטו של שמואל הספרי שהוצגה בתיאטרון המדיטק בחולון. הוא העלה יחד עם עוד שניים מחבריו את המופע "המושב לצים", שהוצג בתיאטרון צוותא. בשנת 2011 שיחק במחזה "כל הזמן שבעולם". בשנת 2013 שיחק בסדרה הקומית של רשת 13 "שנות ה-80", בה מגלם את דמותו של ויטלי יושבייב, עולה מקווקז. באותה שנה שיחק בתפקידי אורח בסדרות: "החממה" ב-Yes, "פצועים בראש" ב-HOT, ו-"הבורר" גם הוא ב-HOT . בשנת 2015 החלה בערוץ הראשון הסדרה "איפה אתה חי?", שנכתבה יחד עם אחיו רונן, והוא מככב בה, לצד אחיו, כשחקנים מרכזיים. בתחילת 2016 הצטלם לעונה השנייה של "איפה אתה חי?" שעלתה בשנת 2017. ביולי של אותה שנה החל לגלם את מישה, המאבטח הרוסי בסדרה הקומית "סופשלי" בערוץ הילדים לצופי -Yes לצד כוכבים מוכרים כגון: זאב רווח, שחר חסון, עדי הימלבלוי ואחרים. בשנת 2018 גילם את שארל אטיאס, אביו של עומרי, בסדרת הטלוויזיה "אילת". באותה השנה שיחק בתפקיד אורח בסדרה "גיבור אמיתי" את הרב בחתונה של אמה ותומאס בסוף עונה 2. בשנת 2021 גילם את פינטו בסדרת הטלוויזה "סקיי". בשנת 2022 שיחק בסדרת ההמשך של "שנות ה-80" שנקראת "שנות ה-90", בה חזר לגלם את ויטלי יושבייב. בשנת 2023 שיחק בסרט "ההילולה" בתפקיד ויטלי יושבייב. בשנת 2024 שיחק בסדרה "ספין" בתפקיד נדב אמסלם. בשנת 2015 נבחר לשחקן המלווה פרסומות של מפעל הפיס בדמות האחים פולנטה. בשנת 2019 הופיע לצד מריאנו אידלמן בפרסומת לחברת AIG. בשנת 2021 הופיע בפרסומת לספרינג בדמות ראש הממשלה. בשנת 2022 הופיע בפרסומת לרמי לוי. דוידוב נשוי לוויקטוריה ואב לחמישה. מתגורר באזור. מדיה וקבצים בנושא חי דוידוב בוויקישיתוף חי דוידוב, במיזם "אישים" לתיעוד היצירה הישראלית נטע חוטר, ‏הבוכרים שירימו לכם, באתר ‏מאקו‏, 4 במרץ 2015 אהוד מקסימוב, חי ורונן דוידוב: "רק אל תשוו אותנו לזגורי", באתר nrg גלית עדות, ‏אף מילה על קיפוח: ראיון עם האיש שהפך את העדה הבוכרית ללהיט טלוויזיוני ב"איפה אתה חי", באתר מעריב אונליין, 24 במאי 2015 חי דוידוב - קורות חיים
שכם (פירושונים)

האם התכוונתם ל... שכם – העיר הפלסטינית השנייה בגודלה ביהודה ושומרון שכם הקדומה – עיר מקראית במרכז השומרון שכם בן חמור – דמות מקראית עצם השכם – העצם המחברת בין עצם הזרוע לעצם הבריח דרך שכם – רחוב בירושלים נחל שכם – נחל בשומרון קרב שכם (2002) – חלק ממבצע חומת מגן שער שכם – שער בחומת ירושלים הברית בשכם – הברית שנכרתה בעיר שכם שבשומרון בין עם ישראל לה' בתיווכו של יהושע בן נון שחם (פירושונים)
דן קצין

דן קצין (נולד בשנת 1953), שחיין עבר ישראלי, אלוף ישראל במשחה ל-200 מטר חזה (1971). קצין עלה מארצות הברית והתאמן בקבוצת ברית מכבים עתיד. באליפות ישראל בשחייה לנוער שנערכה בקיבוץ כפר בלום בספטמבר 1970 זכה קצין במדליית זהב במשחה ל-200 מטר חזה בתוצאה של 2:48.4 דקות. חודש לאחר מכן, באליפות ישראל בשחייה שנערכה בבת גלים בחיפה באוקטובר הוא זכה במדליית ארד, במשחה ל-200 מטר חזה בתוצאה של 2:49.0 דקות, אחרי יואל קנדה (2:46.9 דקות) ורמי יהודאי (2:48.3 דקות). בתחרות שנערכה בבריכת גלי גיל ברמת גן ביוני 1971 קבע קצין במשחה ל-200 מטר חזה שיא ישראלי חדש לנוער של 2:46.6 דקות. חודש לאחר מכן, בתחרות שנערכה באותה בריכה ביולי אותה שנה הוא שיפר במשחה ל-200 מטר חזה את שיאו הישראלי לנוער והעמידו על 2:45.6 דקות. בתחרות שנערכה באוגוסט אותה שנה קבע קצין במשחה ל-200 מטר חזה שיא ישראלי חדש של 2:39.2 דקות שיפור לשיא של יואל קנדה (2:40.1 דקות). באליפות ישראל בשחייה שנערכה באוקטובר אותה שנה זכה קצין במדליית זהב במשחה ל-200 מטר חזה בתוצאה של 2:46.1 דקות, לפני גרשון שפע (2:48.6 דקות) וגדעון לוי מהפועל כפר הנשיא (2:55.1 דקות). באליפות ישראל בשחייה שנערכה במכון וינגייט בסוף ספטמבר 1972 זכה קצין בשתי מדליות כסף, במשחה ל-100 מטר חזה בתוצאה של 1:18.9 דקות, אחרי בועז פלדי מהפועל שמיר (1:14.7 דקות) ולפני ארז הנדלמן מהפועל תל אביב (1:20.5 דקות) ובמשחה ל-200 מטר חזה בתוצאה של 2:51.5 דקות, אחרי בועז פלדי (2:47.0 דקות) ולפני סמי הירשהורן מהפועל טבעון (2:51.6 דקות). אורי ירון, דורון שפי ניצח ופרש, מעריב, 20 בספטמבר 1970 שלמה מוזר, שלומית ניר (פעם 3) משה גרטל (פעם 1 פעם) עברו את המינימום לבאנגקוק, דבר, 16 באוקטובר 1970 דן קצין קבע שיא הנוער ב-200 מ' חזה - 2:46.6 ד', דבר, 13 ביוני 1971 דן קצין קבע שיא נוער ב-200 מ' חזה - 2:45.6 ד', דבר, 18 ביולי 1971 שלומית ניר ניצחה בשני משחים באליפות הצפון, דבר, 15 באוגוסט 1971 שלמה מוזר, תוצאות ירודות ביום הראשון לאליפות השחיה, דבר, 7 באוקטובר 1971 רק שני שיאי נוער הושגו באליפות ישראל בשחיה, דבר, 24 בספטמבר 1972
קרטגו (מחוז)

קרטגו (בספרדית: Cartago) הוא מחוז בקוסטה ריקה. המחוז, שנמצא במרכז קוסטה ריקה, גובל במחוז לימון בצפון ובמזרח ובמחוז סן חוסה בדרום ובמערב. במחוז מתגוררים 490,903 תושבים (נכון ל-2011). בירת המחוז היא קרטגו. מבחינה מנהלית מחוז קרטגו מחולק ל-8 קנטונים. מדיה וקבצים בנושא קרטגו בוויקישיתוף מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
ארדיה (מחוז)

ארדיה (בספרדית: Heredia) הוא מחוז בקוסטה ריקה. המחוז, הנמצא בצפון קוסטה ריקה, גובל בניקרגואה בצפון, בלימון במערב, בסן חוסה בדרום ובאלחואלה במערב. במחוז מתגוררים 433,677 תושבים (נכון ל-2011). בירת המחוז היא ארדיה. מבחינה מנהלית מחוז ארדיה מחולק ל-10 קנטונים. מדיה וקבצים בנושא ארדיה בוויקישיתוף מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
קצין (פירושונים)

האם התכוונתם ל... קצין – בעל דרגה פיקודית בגוף בעל היררכיה פיקודית, ובחלק מהמדינות (בפרט מדינות דוברות אנגלית) גם תואר אזרחי (ראו למשל קצין רפואה). אישים ששמם קצין: אביחי קצין – מרבני הציונות הדתית, ראש בית המדרש "ראשית" ברעננה דן קצין – שחיין עבר ישראלי יעקב קצין – מקובל ורב הקהילות הסוריות "מגן דוד" ו"שערי ציון" של יוצאי סוריה, בברוקלין שלמה קצין – רב השכונות נחלת אחים ונחלת ציון בירושלים, אב בית דין במצרים, ודיין ביפו ובתל אביב קורס קצינים בצה"ל קצונה מקצועית בצה"ל דרגות צה"ל#קצינים
עונת 1963/1964 ב-NBA

עונת 1963/1964 היא העונה ה-18 של ליגת ה-NBA. העונה הסתיימה עם זכייתה השישית ברציפות והשביעית בסך הכול של בוסטון סלטיקס בתואר האליפות, לאחר שבסדרת הגמר ניצחה את סן פרנסיסקו ווריורס בתוצאה 4-1. זוהי האליפות השישית של הסלטיקס מתוך רצף של 8 אליפויות רצופות. בתואר ה-MVP של העונה הסדירה זכה לראשונה אוסקר רוברטסון מסינסינטי רויאלס, לאחר שרשם ממוצעים של 31.4 נקודות, 9.9 ריבאונדים ו-11.0 אסיסטים למשחק והוביל את קבוצתו למאזן השני בטיבו בליגה (55-25). בתחילת העונה עברה קבוצת "סירקיוז נשיונלס" לפילדלפיה שבפנסילבניה, ושינתה את שמה ל"פילדלפיה 76'". כמו כן עברה "שיקגו זפרס" לבולטימור שבמרילנד, ושינתה את שמה ל"בולטימור בולטס" (כיום וושינגטון ויזארדס). מתוך 15 הסיבובים בדראפט 1963, שבעת הראשונים התקיימו ב-30 באפריל והשמונה הנותרים ב-7 במאי, כולם בעיר ניו יורק. בבחירה הטריטוריאלית היחידה בחרה סינסינטי רויאלס את טום ת'אקר, ובבחירה הראשונה בדראפט עצמו נלקח ארט היימן על ידי ניו יורק ניקס. לאורך הדראפט נבחרו בסך הכול ארבעה שחקני אולסטאר: נייט ת'ורמונד (בחירה שלישית), אדי מיילס (4), גאס ג'ונסון (10) וג'ים קינג (13). לאחר פרישתם הוצגו ת'ורמונד וג'ונסון בהיכל התהילה של הכדורסל. בתואר רוקי העונה זכה ג'רי לוקאס, שנבחר בדראפט 1962 אך הצטרף ל-NBA רק בעונת 1963/64. להלן רשימת נבחרי הסיבוב הראשון (מתוך 15 סיבובים): משחק האולסטאר בעונה זו נערך ב-14 בינואר 1964 בבוסטון, מסצ'וסטס. המאמנים במשחק היו רד אאורבך מבוסטון סלטיקס ופרד שאוס מלוס אנג'לס לייקרס. חמישיית המזרח כללה את אוסקר רוברטסון, האל גריר, טום היינסון, ג'רי לוקאס וביל ראסל, וחמישיית המערב כללה את גאי רוג'רס, ג'רי וסט, אלג'ין ביילור, בוב פטיט ו-וולט בלאמי. במשחק עצמו ניצחה קבוצת המזרח בתוצאה 111-107, ובתואר ה-MVP של משחק האולסטאר זכה אוסקר רוברטסון שקלע 24 נקודות, הוריד 14 ריבאונדים ומסר 8 אסיסטים. ‏*כוכבית מסמנת קבוצה שהעפילה לפלייאוף. MVP של העונה הסדירה - אוסקר רוברטסון, סינסינטי רויאלס רוקי השנה - ג'רי לוקאס, סינסינטי רויאלס מאמן העונה - אלכס האנום, סן פרנסיסקו ווריורס חמישיות העונה חמישיית הרוקיז רוד ת'ורן (בולטימור בולטס) ארט היימן (ניו יורק ניקס) גאס ג'ונסון (בולטימור בולטס) ג'רי לוקאס (סינסינטי רויאלס) נייט ת'ורמונד (סן פרנסיסקו ווריורס) סגל האלופה, בוסטון סלטיקס: ביל ראסל, סם ג'ונס, טום היינסון, ג'ון האבליצ'ק, סאץ' סנדרס, קיי. סי. ג'ונס, וילי נאולס, פרנק רמזי, קלייד לאבלט, לארי זיגפריד, ג'ים לוסקוטוף וג'וני מקארתי. מאמן ראשי: רד אאורבך. מדיה וקבצים בנושא עונת 1963/1964 ב-NBA בוויקישיתוף סיכום עונת 1963/1964, באתר nba.com סיכום עונת 1963/1964, באתר basketball-reference.com רשימת הנבחרים בדראפט 1963, באתר basketball-reference.com סיכום משחק האולסטאר 1964, באתר nba.com דו"ח משחק האולסטאר 1964, באתר basketball-reference.com
ים לברדור

ים לברדור (באנגלית: Labrador Sea) הוא ים שולי שמהווה חלק מהאוקיינוס האטלנטי בין חצי האי לברדור (קנדה) לבין גרינלנד. עמקו המרבי הוא 3,000 מטר. בצפון הים מתחבר למפרץ באפין דרך מצר דייוויס.  ים לברדור נוצר בתנועה של מעמקי הים בתהליך שהתחיל לפני 61 מיליון שנה והסתיים לפני 40 מיליון שנה. אחד האזורים העכורים ביותר נמצא בים לברדור בו זורם במערב הים, מצפון לדרום, זרם לברדור. ארגון ההידרוגרפיה הבינלאומי הגדיר את גבולות ים לברדור באופן הבא: בצפון: קו אורך 60 צפון בין חצי האי לברדור לבין גרינלנד. ממזרח: הקו שמחבר בין כף פרוול בגרינלנד (הנקודה הדרומית ביותר של גרינלנד) לכף סן פרנסיס בניופאונדלנד. ממערב: מכף סן פרנסיס ועד לאי קירפון (Quirpon) שבצפון האי ניופאונדלנד משם לצפון עד לאי בל משם לכף סן-שארל בלברדור ולאורך החוף של לברדור עד לקו אורך 60. מדיה וקבצים בנושא ים לברדור בוויקישיתוף ים לברדור, באתר אנציקלופדיה בריטניקה (באנגלית) גבולות ים לברדור במסמך של ארגון ההידרוגפיה הבינלאומי עמוד 11 (בצרפתית)
כף סן פרנסיס (ניופאונדלנד)

כף סן פרנסיס (בצרפתית: Cap St. Francis) הוא לשון יבשה בצפון-מזרח חצי האי אבלון (Avalon) באי ניופאונדלנד שבקנדה. כף סן פרנסיס מהווה את נקודת המפגש המערבית בין האוקיינוס האטלנטי וים לברדור. Newfoundland and Labrador TOURISM INFORMATION, www.explorenewfoundlandandlabrador.com Cape St. Francis Lighthouse, LighthouseFriends (באנגלית) Cape St. Francis, Newfoundland and Labrador, www.lanephotography.com ערך זה הוא קצרמר בנושא גאוגרפיה של קנדה. אתם מוזמנים לתרום לוויקיפדיה ולהרחיב אותו.
דולות'

דולות' (באנגלית: Duluth) היא עיר נמל במדינת מינסוטה, ארצות הברית, המשמשת כמושב מחוז סנט לואיס. אוכלוסייתה מונה 86,238 תושבים, והיא העיר השנייה בגודלה לחופי ימת סופיריור, אחרי ת'אנדר ביי שבפרובינציה הקנדית אונטריו. אם כי, לדולות' המטרופולין הגדול ביותר בקרב ערי הימה. הוא מונה 279,771 תושבים, מה שהופך אותו לשני בגודלו במינסוטה. העיר נקראת על שמו של מגלה הארצות הצרפתי דניאל גרסולון, סיור דו לוט (Daniel Greysolon, Sieur du Lhut)‏ (1639–1710), שהיה האירופאי הראשון שחקר את האזור. בשנת 1817 הקים ג'ון ג'ייקוב אסטור תחנת סחר בפרוות על גדות נהר סנט לואיס בפונד דו לאק, שם שמשמעותו בצרפתית "ראש האגם". פונד דו לאק היה היישוב הלבן הקבוע הראשון באזור דולות'. איש הכספים ג'יי קוק הפך אותה למסוף של הרכבת הצפונית הגדולה לאחר מלחמת האזרחים והעיירה שגשגה. לאחר גילוי עפרות ברזל באזור הן הפכו לאחד התוצרים העיקריים של דולות'. הרכבת הראשונה שהגיעה לדולות' הייתה רכבת האגם סופריור ומיסיסיפי בשנת 1870. הקמת תעלת ספינת הדולות' דרך מינסוטה פוינט בשנת 1871 סיפקה דחיפה נוספת לדולות' כנמל. ענף העץ צמח בהדרגה עם ניצולם של יערות מישיגן והגיע לשיאו בסביבות 1902. לאוניברסיטת מינסוטה-דולות היסטוריה עשירה שמקורה עוד בשנת 1895, כאשר הקים בית המחוקקים של מינסוטה בית הספר למורים בדולות'. לימים הפך בית הספר למכללת המורים הממלכתית של דולות' בשנת 1921, ובשנת 1947 הוא הפך לחלק נפרד מהאוניברסיטה החדשה של מינסוטה. כדי לכלול בה חיילים משוחררים שחזרו ממלחמת העולם השנייה, החלה בניית הקמפוסים החדשים בשנת 1948 במקום בו הם נמצאים בימינו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כאתר תיירות במערב התיכון, מציעה העיר את האקווריום היחידי המורכב כולו ממים מתוקים, הנקרא "Great Lakes Aquarium". מעצם היותה עיר נמל, רבים מתושבי העיר והאזור מתפרנסים מעיסוקו. הנמל ממשיך לשמש כנקודת מעבר חשובה עבור שליחת מחצבים, פחם ותוצרי חקלאות. לדולות' חמש ערים תאומות: רוסיה פטרוזבודסק, רוסיה שוודיה וקשה, שוודיה יפן איסומי (אנ'), יפן קנדה ת'אנדר ביי, קנדה (מ־1980) עיראק רנייה (אנ'), עיראק מתחם דולות מדיה וקבצים בנושא דולות' בוויקישיתוף אתר האינטרנט הרשמי של דולות' (באנגלית) דולות', באתר אנציקלופדיה בריטניקה (באנגלית) הניו יורק טיימס, בדולות' מתרחשת ג'נטריפיקציה אקלימית, באתר הארץ, 5 באפריל 2023 UNITED STATES HISTORY, History of Duluth, Minnesota
גואנאקאסטה (מחוז)

גואנאקאסטה (בספרדית: Guanacaste) הוא מחוז בקוסטה ריקה. המחוז, הנמצא במערב קוסטה ריקה, גובל בניקרגואה בצפון, באלחואלה במערב, בפונטרנס, במפרץ ניקויה ובחלק נוסף של פונטרנס בדרום חצי האי ניקויה בדרום-מזרח ובאוקיינוס השקט בדרום ובמערב. במחוז מתגוררים 848,146 תושבים (נכון ל-2011). בירת המחוז היא ליבריה. בתחומי המחוז נמצא אתר השימור גואנאקאסטה, אתר מורשת עולמית הכולל ארבעה פארקים לאומיים. מבחינה מנהלית מחוז גואנאקאסטה מחולק ל-11 קנטונים. מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
יקנה תרנגולית

יקנה תרנגולית (שם מדעי: Irediparra gallinacea) היא מין עוף מים יחיד בסוגו במשפחת היקניים. ככל מיני היקניים, היקנה התרנגולית מותאמת לחיים על הצמחייה הצפה במקווי מים מתוקים שבדרום-מזרח אסיה וצפון אוסטרליה. היקנה ניזונה בעיקר מחרקים, שאותם היא תופסת על פני המים, אך גם מזרעים ומצמחייה מימית. היקנות עוברות לעיתים מאזור אחד לאחר, במהלך החיפוש אחר מזון. העורף והכיפה שחורים, ועל הכיפה יש מעין "כרבולת" אדומה, שהעניקה למין את שמו. על חלקו התחתון של החזה יש פס שחור, הפנים, הגרון והצוואר לבנים. הבטן לבנה; הגב והכנפיים חומים-אפרפרים. הרגליים ארוכות מאוד יחסית לגודל הגוף, ואצבעות הרגליים ארוכות אף הן. אורך הזכר כ-20 עד 22 ס"מ, ומשקלו כ-68 עד 84 גרם. הנקבה גדולה מעט מהזכר, אורכה כ-24 עד 27 ס"מ ומשקלה כ-120 עד 150 גרם. מוטת הכנפיים של היקנה היא כ-39 עד 46 ס"מ. היקנה מצויה בדרום-מזרח בורנאו, דרום הפיליפינים, סולאווסי, איי מאלוקו, איי סונדה הקטנים, בריטניה החדשה וגינאה החדשה, בנוסף לצפון ולמזרח אוסטרליה. בתי הגידול המועדפים על היקאנות הם ביצות עם צמחייה צפה, כמו נופריים ויקינתוני מים, שיוצרת מעין משטח על פני המים. שיטת הרבייה היא פוליאנדריה (נקבה אחת מזדווגת עם זכרים רבים), שנדירה יחסית אצל העופות. הזכר בונה את הקן, על גבי צמחייה צפה. הנקבה מטילה 4 ביצים חומות-בהירות, שמכוסות בכתמים שחורים. הזכר דוגר על הביצים, והאפרוחים בוקעים מהביצה עצמאיים יחסית ועוזבים את הקן זמן קצר לאחר בקיעתם. אם נשקפת להם סכנה הזכר מכנס אותם מתחת לכנפיו כדי להגן עליהם. מדיה וקבצים בנושא יקנה תרנגולית בוויקישיתוף יקנה תרנגולית, באתר ITIS (באנגלית) יקנה תרנגולית, באתר NCBI (באנגלית) יקנה תרנגולית, באתר Animal Diversity Web (באנגלית) יקנה תרנגולית, באתר האנציקלופדיה של החיים (באנגלית) יקנה תרנגולית, באתר GBIF (באנגלית) יקנה תרנגולית באתר Birds In Backyard יקנה תרנגולית באתר הרשימה האדומה של IUCN
האי בל (ניופאונדלנד ולברדור)

האי בל (בצרפתית: Belle Isle) הוא אי לא מיושב שנמצא במרכז מצר האי בל בין האי ניופאונדלנד לחצי האי לברדור בקנדה. המצר הוא חלק מהדרך הקצרה ביותר בין הימות הגדולות לבין אירופה. הנקודה הגבוהה באי מתנשאת לגובה של 213 מטר. הצד הארוך של האי נמשך מצפון לדרום ואורכו 16 ק"מ, הצד הצר הוא ממזרח למערב ואורכו 5 ק"מ. סך כל שטח האי הוא 52 קמ"ר. האי נמצא באמצע המצר כ-24 ק"מ ימיים מכל צד של האי ועד ליבשה. באי שני מגדלורים, האחד בצפון האי והשני בדרומו. אף על פי שהאי מוגדר כלא מיושב, בעונת הדיג קיימת התיישבות קטנה באי. האי הוא הנקודה הצפונית של הרי האפלצ'ים, המתחילים באלבמה בדרום ועד ניופאונדלנד בצפון. שמו של האי, שמשמעותו "האי היפה", ניתן לו על ידי מגלה הארצות הצרפתי ז'אק קרטייה. מדיה וקבצים בנושא האי בל בוויקישיתוף
ברוקליין (מסצ'וסטס)

ברוקליין (באנגלית: Brookline) היא עיר במדינת מסצ'וסטס בארצות הברית, הנמצאת במחוז נורפוק, ומהווה חלק ממטרופולין בוסטון. העיר גובלת בשש משכונותיה של העיר בוסטון. העיר ניוטון (אנ') שוכנת ממערב לה. לפי מפקד האוכלוסין בשנת 2010, מונה אוכלוסיית העיר 58,732 תושבים. ברוקליין יושבה לראשונה ב-1638 והייתה חלק מבוסטון, אך הוכרזה כיישוב עצמאי ב-1705. בשנת 2010 התגוררו בעיר 58,732 אנשים, 24,891 משקי בית ו-12,233 משפחות. 73.3% מתושבי העיר הם לבנים, 3.4% שחורים 15.6% אסייתים, 5% היספאנים ו-2.7 % ממוצא אחר או ממספר מוצאים. כ-14% מאוכלוסיית ברוקליין עשו דוקטורט מה שהופך אותה לעיר עם הכי הרבה דוקטורנטים בייחס לאוכלוסייה בכל ארצות הברית. בברוקליין ובשכנתה ניוטון ישנה קהילה גדולה של יהודים, ישנם מספר מסעדות כשרות בעיר ובית הספר היהודי אורתודוקסי ישיבת רמב"ם (Maimonides School). בברוקליין נמצא המטה של הנצרות האורתודוקסית באזור בוסטון. ניקרגואה קסלגואקה, ניקרגואה מדיה וקבצים בנושא ברוקליין בוויקישיתוף אתר האינטרנט הרשמי של ברוקליין ברוקליין, באתר אנציקלופדיה בריטניקה (באנגלית) ברוקליין (מסצ'וסטס), דף שער בספרייה הלאומית אתר American FactFinder של לשכת מפקד האוכלוסין של ארצות הברית.
פרס ובי

פרס וֶבִּי (באנגלית: Webby Award) הוא פרס בינלאומי שניתן על מצוינות בתחום האינטרנט. הוא ניתן מדי שנה על ידי "האקדמיה הבינלאומית למדעים ואמנות דיגיטלית", גוף שיפוט המורכב מכ-1,000 מומחים מהתעשייה וממציאים מתחום הטכנולוגיה. הפרס נחשב ל"אות הכבוד הגבוה ביותר בתחום האינטרנט", ומכונה "אוסקר של האינטרנט". הוא אחד הפרסים הוותיקים ביותר בתחום - הוא מוענק החל משנת 1996. קטגוריות הפרסים כוללות אתרי אינטרנט, פרסום ומדיה, סרטים ווידאו אונליין, אתרים ואפליקציות למכשירים ניידים, והתחום החברתי. בכל קטגוריה נבחרים שני זוכים, אחד על ידי שופטי האקדמיה, ואחד בהצבעות של הציבור - פרסים המכונים "The Webby People’s Voice Award". כל זוכה נואם נאום קבלת פרס בן 5 מילים, דבר שהפך לסימן היכר של הטקס השנתי. מדיה וקבצים בנושא פרס ובי בוויקישיתוף אתר האינטרנט הרשמי של פרס ובי (באנגלית) פרס ובי, ברשת החברתית פייסבוק פרס ובי, ברשת החברתית אקס (טוויטר) פרס ובי, ברשת החברתית אינסטגרם פרס ובי, סרטונים בערוץ היוטיוב Broadcast Spoofs, באתר ניו יורק טיימס, 2008 NEWS WATCH; Forget the Oscars, Here Come the Webbys, באתר ניו יורק טיימס, 1999 The Most Memorable 5-Word Webby Award Speeches
אסטנה (1964)

מועדון הכדורגל אסטנה (בקזחית: Астана Футбол Клубы) הוא מועדון כדורגל קזחי, המשחק כיום בליגות הנמוכות בקזחסטן. מגרשו הביתי הוא אצטדיון קז'ימוקן מנואטיפסוב שבאסטנה. קבוצת הכדורגל הוקמה בשנת 1964, ושיחקה בליגות הכדורגל של ברית המועצות. לאחר התפרקות ברית המועצות ב-1992 החלה הקבוצה לשחק בליגת העל הקזחית החדשה. אסטנה שיחקה לאורך מרבית שנותיה בליגה זו, וזכתה שלוש פעמים באליפות קזחסטן. בשנת 2009 הורד המועדון לליגות הנמוכות בקזחסטן, לאחר שהכריז על עצמו כפושט רגל. המועדון נקרא בתחילה "דינמו" ושמו שונה מספר פעמים לאורך השנים, עד ששונה ב-2006 לשם הנוכחי. ליגת העל הקזחית: 2000, 2001, 2006 הגביע הקזחי: 2001, 2002, 2005 רוסיה יורי דרוזדוב טורקמניסטן ולדימיר באירמוב ברית המועצות בוריס איגנטייב רוסיה אולג ורטניקוב רוסיה ולדימיר בסצ'סטניך קזחסטן פאבל יבטייב רוסיה אלכסיי קוסולאפוב קזחסטן ולדימיר נידרגראוס מדיה וקבצים בנושא אסטנה בוויקישיתוף אתר האינטרנט הרשמי של אסטנה אסטנה, ביישום טלגרם אסטנה, ברשת החברתית אינסטגרם אסטנה, סרטונים בערוץ היוטיוב ערך זה הוא קצרמר בנושא מועדוני כדורגל ובנושא קזחסטן. אתם מוזמנים לתרום לוויקיפדיה ולהרחיב אותו.
אלכסנדר מרקל

אלכסנדר מרקל (בגרמנית: Alexander Merkel, בקזחית: Александр Меркель, נולד ב-22 בפברואר 1992) הוא כדורגלן קזחי-גרמני המשחק בנאג'י מאזנדראן ובנבחרת קזחסטן בעמדת הקשר. מרקל נולד בקזחסטן להורים ממוצא גרמני, ובגיל 6 חזר עימם לגרמניה. מרקל התחיל לשחק כדורגל במחלקת הנוער של שטוטגרט, ובגיל 16 הצטרף לזו של מילאן. הוא היה שותף לזכייה של קבוצת הנוער בקופה איטליה לנוער לראשונה מזה 25 שנה. ב-8 בדצמבר 2010 ערך את הופעת הבכורה הרשמית שלו בקבוצה הבוגרת במשחק נגד אייאקס אמסטרדם במסגרת שלב הבתים של ליגת האלופות. את הופעת הבכורה שלו בליגה ערך נגד קליארי. בתחילת עונת 2011/2012 קיבלה גנואה 50% מכרטיס השחקן שלו במסגרת העברתו של סטפן אל שעראווי שעשה את הדרך ההפוכה. ב-20 באוגוסט 2011 ערך את הופעת הבכורה שלו עבור גנואה בניצחון 3-4 נגד נוצ'רינה במסגרת הקופה איטליה. ב-17 בינואר 2012 חזר מרקל למילאן, הפעם כשחקן מושאל מגנואה. בסיום העונה רכשה גנואה את ה-50% בהם החזיקה מילאן ב-5 מיליון אירו. ב-3 בינואר 2013 מרקל חתם ביחד עם חברו לקבוצה מסאהודו אלהאסן באודינזה, במסגרת עסקת העברתו של אנטוניו פלורו פלורס שעשה את הדרך ההפוכה. אודינזה החזיקה אז ב-50% מכרטיס השחקן שלו, וביוני 2013 רכשה את שאר האחוזים תמורת 1.78 מיליון אירו. ב-3 בינואר 2013 הושאל לווטפורד מהפוטבול ליג צ'מפיונשיפ. ב-14 ביולי 2014 הושאל לגראסהופרס ציריך השווייצרית. ביולי 2016 הצטרף מרקל לפיזה האיטלקית, אך כעבור עשרה ימים בלבד עזב את המועדון, ושוחרר באופן רשמי כעבור שבועיים. באוגוסט 2016 חתם מרקל בבוכום מהבונדסליגה השנייה. בינואר 2018 חתם באדמירה ואקר מליגת העל האוסטרית. ב-29 ביולי 2018 מרקל חתם בהראקלס אלמלו מליגת העל ההולנדית. ב-13 בספטמבר 2020, מרקל חתם באל-פייסלי מליגת העל הסעודית. ב-19 באוגוסט 2021 מרקל הצטרף לגזיאנטפ מהליגה הטורקית השנייה. ב-19 במאי 2023 שוחרר מהמועדון וכעבור כחודש וחצי חתם בחתא מליגת העל של איחוד האמירויות הערביות. בצעירותו, שיחק מרקל בכל הנבחרות הצעירות של גרמניה. בדצמבר 2010 הצהיר כי הוא מעוניין לייצג את נבחרת רוסיה אך התקשה לקבל אזרחות רוסית. בפברואר 2011 הצהיר כי הוא מעוניין לשחק עבור הנבחרת הבוגרת של גרמניה. במרץ 2015 החליט לייצג את נבחרת קזחסטן, וב-6 בספטמבר 2015 ערך את הופעת הבכורה שלו בנבחרת בתיקו 0-0 נגד איסלנד במסגרת מוקדמות יורו 2016. מדיה וקבצים בנושא אלכסנדר מרקל בוויקישיתוף אלכסנדר מרקל, ברשת החברתית אקס (טוויטר) אלכסנדר מרקל, באתר Transfermarkt אלכסנדר מרקל, באתר Soccerway אלכסנדר מרקל, באתר WorldFootball.net אלכסנדר מרקל, באתר National Football Teams אלכסנדר מרקל, באתר FootballDatabase.eu
Fantasea

Fantasea הוא המיקסטייפ הראשון של הראפרית האמריקאית אזיליה בנקס. המיקסטייפ יצא לאור ב-11 ביולי 2012 בפורמט של הורדה חינמית. לקידום המיקסטייפ יצאה בנקס לסיבוב ההופעות הראשון שלה, "Mermaid Ball". בנקס הודיעה לראשונה על כוונתה להוציא מיקסטייפ ב-10 במאי 2012, כשכתבה בחשבון הטוויטר שלה שבאותו החודש היא מתכננת להוציא את המיני-אלבום שלה "1991", בקיץ את המיקסטייפ "FANTASTIC", ובסתיו את אלבום הבכורה שלה, "Broke with Expensive Taste". ב-30 במאי הודיעה בנקס כי שם המיקסטייפ שונה ל-"Fantasea". עטיפת המיקסטייפ פורסמה ב-9 ביולי, יומיים לפני הוצאתו. בשנת 2015 פורסם המיקסטייפ בשירות המוזיקה "Tidal" דרך חברת התקליטים "Winter Records". המיקסטייפ זכה לביקורות חיוביות ממבקרי מוזיקה שונים. בעיתון הגרדיאן נכתב כי המיקסטייפ "מציג אמנית שופעת רעיונות", וניתן לו דירוג של ארבעה כוכבים מתוך חמישה. במגזין המוזיקה "ספין" קיבל המיקסטייפ ציון של 8 מתוך 10, ונכתב כי הוא "גורם לה [בנקס] להשמע מגה-חרוצה". Fantasea, ברשת החברתית פייסבוק Fantasea, ברשת החברתית אקס (טוויטר) מידע על האלבום Fantasea באתר MusicBrainz מידע על האלבום Fantasea באתר AllMusic האלבום Fantasea באתר Discogs האלבום Fantasea באתר Yandex.Music (ברוסית) האלבום Fantasea באתר אפל מיוזיק דיפלו, ליאם האוולט, מאשינדראם, הדסון מוהוק, ריצ'רד ראסל Azealia Banks gives away free 19-track mixtape 'Fantasea', פורסם באתר המגזין NME ב-12 ביולי 2012 Azealia Banks Brings a Mermaid Ball to NYC, פורסם במגזין הבילבורד ב-4 ביוני 2012 Azealia Banks confirms new mixtape 'Fantastic' for summer release, פורסם ב-10 במאי 2012 Azealia Banks – review, פורסם באתר עיתון הגרדיאן ב-30 בספטמבר 2012 Azealia Banks, ‘Fantasea’ (self-released mixtape)‎, פורסם באתר מגזין המוזיקה "ספין" ב-16 ביולי 2012
רוסלן בלטייב

רוסלן טהירוביץ' בלטייב (בקזחית: Рұслан Tahipұлы Балтиев; נולד ב-16 בספטמבר 1978) הוא כדורגלן עבר קזחי ממוצא אויגורי ששיחק בעמדת הקשר. בלטייב הוא שיאן ההופעות והשערים של נבחרת קזחסטן. בלטייב התחיל את הקריירה שלו בז'טיסו טלדיקורגן וכעבור עונה אחת חתם בקאיראט אלמטי בה שיחק 3 שנים שבסיומם חתם בקיזילז'אר פטרופאבל. בשנת 2001 עזב לראשונה את קזחסטן וחתם בסוקול סראטוב. בשנת 2002 ירדה סוקול לליגה השנייה והוא חתם בדינמו מוסקבה. לאחר עונה מוצלחת בדינמו, בלטייב עבר ליריבה העירונית פ.צ. מוסקבה. בעונתו הראשונה במועדון רשם 27 הופעות, אך עונה לאחר מכן איבד את מקומו בהרכב והוא הושאל לשיניק ירוסלבל עד לסיום העונה. בשנת 2007 חזר לקזחסטן כאשר חתם בטובול עמה זכה בגביע הקזחי. בדצמבר 2009 לשנתיים חתם בז'מצ'וז'ינה סוצ'י, אך כעבור עונה אחת סיים את דרכו במועדון וחזר לקאיראט אלמטי בה סיים את הקריירה שלו. בלטייב ערך את הופעת הבכורה שלו בנבחרת קזחסטן בשנת 1997. ב-20 בספטמבר 1997 הבקיע את שער הבכורה שלו בנבחרת בתיקו 1-1 נגד אוזבקיסטן. לזכותו של בלטייב 13 שערים ב-73 הופעות במדי הנבחרת והוא שיאן ההופעות והשערים שלה בכל הזמנים. טובול הגביע הקזחי: 2007 מדיה וקבצים בנושא רוסלן בלטייב בוויקישיתוף רוסלן בלטייב, באתר Transfermarkt רוסלן בלטייב, באתר Soccerway רוסלן בלטייב, באתר National Football Teams רוסלן בלטייב, באתר FootballDatabase.eu פרופיל המאמן, באתר Transfermarkt